খ্রিস্টপূর্ব ষষ্ঠ শতকে গৌতম বুদ্ধই সর্বপ্রথম অহিংস নীতি বা অহিংসবাদের প্রচার করেন। মহাত্মা গান্ধী স্বয়ং এই নীতিকে সমর্থন করেছিলেন, ব্যবহার করেছিলেন ভারতের স্বাধীনতা আন্দোলনে। এটি একটি গুরুত্বপূর্ণ বিষয় হলেও তা পরবর্তীতে আর ভারতে দেখা যায় নি, যদি যেত তা হলে বাবরি মসজিদ ধ্বংসের মতো ঘটনা কি আবার ঘটতো? আবার কি দেশভাগ পূর্ববর্তী সময়ের সাম্প্রদায়িক দাঙ্গার পুনরাবৃত্তি ঘটত গুজরাটে? গান্ধী বলেছিলেন যে, “যতদিন পর্যন্ত অহিংসাকে একটি জীবন্ত শক্তি হিসেবে স্বীকার করা না যাবে, ততদিন গণতন্ত্র বহু দূরের স্বপ্নই রয়ে যাবে।” ভারতের দিকে দৃষ্টিপাত করলে এটি বুঝতে আর কষ্ট হয় না। ১৯৪৭ পরবর্তী সময়ে কোনো সরকার ভারতে অহিংসার চর্চা করেছে, এমনটা বলা যাবে না। আর বর্তমানে মোদি-সরকার তো অহিংসার সম্পূর্ণ উল্টো দিকে অবস্থান করে ভারত শাসন করছে। এই কঠিন সময়ে ইমামের অহিংস দৃষ্টিভঙ্গি অবশ্যই প্রশংসনীয়। এমনকি ইমাম যে উদার দৃষ্টিভঙ্গির নিদর্শন তুলে ধরেছেন তার কর্মের মধ্য দিয়ে তা কেন্দ্রীয়ভাবে গ্রহণ করা উচিৎ ভারতের, অহিংস ও উদার ভারত গঠনে।